Il-kompetittività, id-dekarbonizzazzjoni d-diġitalizzazzjoni huma l-prinċipji gwida li ser iservu ta' bażi għall-politika tal-UE dwar it-trasport marittimu sal-2020 u lil hinn. Dawn il-prinċipji għandhom l-għan li jiżguraw li t-trasport marittimu jibqa' mezz attraenti ta' trasport ta' merkanzija u persuni u li saħansitra jsir aktar ekoloġiku. Jenħtieġ ukoll li jservi ta' katalist għall-investiment u l-innovazzjoni. Fil-konklużjonijiet tal-Kunsill tal-lum ġie approvat il-kontenut tad-Dikjarazzjoni tal-Belt Valletta dwar il-politika marittima tal-UE, li ġiet adottata f'konferenza ministerjali informali organizzata mill-presidenza fid-29 ta' Marzu 2017. Ara l-paġna tal-laqgħa